***KODEKS PONAŠANJA UČENIKA***

***ONI KOJI ZNAJU NEKA SE PODSJETE,   
ONI KOJI NE ZNAJU – NEKA NAUČE***

***Član 1.  
Ako ne dolazite u školu roditelji ce biti krivi***

***zato što ćete ostati bez osnovnog obrazovanja.***

***Ako redovno dolazite, najveća korist je VAŠA.***

***Član 2.  
U školu dođite bar 10 minuta prije početka časa.   
Tako ćete smireni i skoncetrisani ući na čas***

***i iskoristiti svih datih 45 minuta. Možda vam se čini nevjerovatnim ALI TO JE ZAISTA KORISNO.***

***Član 3.  
Kao i u svemu ostalom, i za vrijeme časa***

***najvažnije je da poštujete SEBE.   
Zahtijevajte da svi šute i slušaju kada vi govorite.  To je minimum uvažavanja koje dugujete sebi i drugima.***

***Član 4.  
Dozvoljeno je da u velikim količinama***

***upotrebljavate riječi:   
MOLIM, HVALA, IZVOLI, IZVINI.  U KOMBINACIJI SA LJUBAZNIM OSMIJEHOM PRED VAMA SU NEOGRANIČENE MOGUĆNOSTI. Probajte! Uspjeh je zagarantovan.***

***Član 5.  
I kada ste zamišljeni ili zabrinuti, ne zaboravite da odraslima i svojim drugovima uputite pozdrav:***

***"DOBAR DAN", "DOVIÐENJA", "ĆAO".   
Njih će obradovati, a vas neće oštetiti.***

***Član 6.  
Ako odlučite da u školu donesete skupocjene predmete, neka to bude na vašu odgovornost.***

***Ako se oštete ili izgube na krivite druge.***

***Član 7.  
Na času isključite mobilni telefon.***

***On je vaša privatna stvar,   
a svoju privatnost treba zadržati za sebe i njome***

***ne ugrožavati druge.   
TVOJE ne može biti važnije od NAŠEG.***

***Član 8.   
Školska imovina koristi svima.***

***Ne iskazujte svoje nezadovoljstvo na njoj.   
Nemojte biti jači od onoga koji ne može da se brani.***

***Ako napravite štetu vaši roditelji će morati da je plate.***

***Od takve štete nemate koristi.***

***Član 9.  
Čuvajte svoju đačku knjižicu. Ona je svjedok jednog važnog dijela vašeg života.Potrebna vam je da biste nastavili dalje. Slobodno je pokažite svima.  
U njoj nema laži i nemate čega da se stidite.  
I najneprijatnija istina bolja je od najmanje laži.  
Svaka neistina brzo se otkriva***

***i tek tada postaje neprijatno.***

***Član 10.  
Iznenadite svoje drugove i svaki nesporazum riješite***

***tako što ćete PRVI pružiti ruku pomirenja.***

***VOLITE TO ŠTO SMO RAZLIČITI.   
Bilo bi dosadno da smo svi isto pametni i isto lijepi.   
Budite originalni ali ne na račun onog pored sebe.***

***Član 11.  
Iskažite svoje mišljenje ili nezadovoljstvo jasno i glasno, ali ne PROSTAČKIM, već BIRANIM, PRISTOJNIM riječima. Tako ćete jednostavno riješiti svaki nesporazum***

***i sa nastavnikom i sa drugovima.***

***Član 12.  
Prije nego što nekome stavite primjedbu,***

***preispitajte sebe.   
I vi sigurno imate mane koje možda ne primjećujete.   
Otklonite prvo SVOJE nedostatke***

***pa ONDA kritikujte DRUGE.***

***Član 13.  
Sigurno vam nije prijatno kada vam neko pretura po torbi ili pernici, pa ne činite ni vi to drugima.***

***Član 14.  
Donošenje kompletnog pribora za rad je preduslov da se na času osjećate sigurno i opušteno.***

***Član 15.  
Šaputanje drugu je samo prividno znak dobrog drugarstva. U stvarnosti to je potcenjivanje njegovih sposobnosti da nauči,  pothranjivanje njegove lijenosti i nemara i omalovažavanje sopstvenog truda.***

***Član 16.  
Pričanje sa ustima punim hrane, mljackanje u toku razgovora, jednako je pričanju sa žvakaćom gumom u ustima. Nepristojno je, jedno i drugo.***

***Član 17.  
Budite pažljivi i nježni prema najmladim učenicima u školi. Oni jedino od vas mogu da nauče kako treba da se ponašaju. Ako su VAS maltretirali dok ste bili najmladi, budite PRVI koji će to promijeniti i učinite suprotno.***

***Član 18.  
ZAHTIJEVAJTE od svih bezuslovno, GLASNO I JASNO***

***– i odraslih i vaših vršnjaka  
– da pušenjem, opijanjem i drogiranjem***

***ne ugrožavanju vaše zdravlje,   
ako su već odlučili da ugroze svoje. To je NJIHOV izbor, ukažite im da je pogrešan.***

***Bit ćete im bolji drug nego oni koji su ih na to nagovorili.   
NIKO NEMA PRAVA DA UGROŽAVA VAS.***

***Rješavanje sukoba fizičkim obračunavanjem***

***karakteristika je nemoćnih i primitivnih ljudi.   
To sigurno niste vi!***

***Član 19.  
Ulazak u službene prostorije škole biće jednostavniji***

***ako uljudno pokucate na vrata.***

***U tom slučaju dobit ćete sigurno ljubazan odgovor.***

***Član 20.  
Bježanje sa časova samo prividno rješava problem***

***koji u stvari postaje veći.   
Na vrijeme završavajte svoje obaveze,***

***a ako to niste učinili, budite dovoljno hrabri  
i suočite se sa problemom.***

***Shvatit ćete da on i nije tako velik kako vam se čini.***

***Član 21.  
Donošenje u školu predmeta koji druge mogu da povrijede može da vas postavi***

***TRAJNO U CENTAR PAŽNJE KAKVU NISTE HTJELI.   
Mislite na vrijeme i ostavite takve predmete kod kuće.***

***Član 22.  
Izostajanje iz škole pristojno najavite,***

***ako nije iz zdravstvenih razloga.   
Ako jeste, na vrijeme donesite ljekarsko opravdanje. Osnovni znak pristojnosti je kada nekome, ko vas očekuje, objasnite ZAŠTO NISTE DOŠLI.***

***Član 23.  
Omogućite dežurnom učeniku da mirno radi svoj posao.   
Ako pogriješi, samo će on biti kriv,***

***a ne oni koji su ga ometali.***

***Član 24.  
Boravak u urednom i čistom okruženju svakome više prija.   
Učionica i dvorište bit će onakvi kakvim ih vi stvorite.***

***Zato ne bacajte smeće oko sebe, NE OSTAVLJAJTE TAKVE TRAGOVE ZA SOBOM! NAĆI ĆEMO VAS I BEZ NJIH!***

***Član 25.  
Odjeća koju nosite jasno govori o vašoj ličnosti. Ona odražava ukus i stil svake osobe koji mora biti poštovan. Odjeća u kojoj dolazite u školu treba da bude pristojna, uredna, u vašem stilu, ALI I PRAKTIČNA ZA RAD.***

***Član 26.  
Pretpostavlja se***

***da je namjena WC prostorija***

***svima poznata.   
Nemojte širiti broj poslova koji se tamo mogu obaviti a nije ni naročito ugodno da se u njemu duže zadržavate.***

***Ono što se tu dešava ne predviđa publiku.  
BUDITE U WC-u SAMI, PRISTOJNIJE JE.***

***Član 27.  
Poštovanje odraslih, čak i kada nisu sasvim po vašem ukusu, može se iskazati na bezbroj načina. Ustupanjem mjesta, jasno izgovorenim pozdravom, propuštanjem pri prolaženju kroz vrata. Podrazumijeva se da se to nauči***

***u najranijem djetinjstvu u porodici.***

***Škola je pravo mjesto da se naučeno i pokaže.***

***Član 28.  
Čekanje u redu ispred učionice prije početka časa ponekad je dosadno i možda izgleda nevažno.***

***Dosada može da se prekrati razgovorom.***

***VAŽNO JESTE, jer stajanje u pristojnom redu govori o VAŠOJ ZRELOSTI I OZBILJNOJ NAMJERI DA U ŠKOLI DOBIJETE ONO PO ŠTA STE DOŠLI –   
A TO JE VAŠE NAJOSNOVNIJE OBRAZOVANJE.***

***Član 29.  
Na svijetu niko nije savršen.***

***Zato niko nema pravo da traži od vas da budete savršeni,***

***ali ne tražite to ni vi od svojih nastavnika i roditelja.***

***Dovoljno je da se potrudite da budete bolji od njih.***

***U STVARI, ONI TO I ŽELE,***

***ALI NEĆE DA VAM PRIZNAJU.***

***Član 30.  
Neodgovarajuće ponašanje u školi može biti i kažnjeno. Načini kažnjavanja zapisani su u strogim pravilnicima koje bolje razumiju odrasli.***

***KADA OSJETIMO KAKO JE LAHKO***

***PONAŠATI SE PRISTOJNO,***

***ZAKONI I KAZNE ODRASLIH BIT ĆE NAM SUVIŠNI.***

***Član 31.  
Pridržavajući se ovih pravila***

***zaključit ćemo da nije tačno da "nije teško biti fin".  
Teško je, a nije ni naročito zabavno.***

***Ali jedno je sigurno:***

***VEOMA JE UGODNO I PRIJATNO***

***I DOPRINOSI DA O SEBI MISLIMO***

***KAO O ISTINSKI CIVILIZOVANIM BIĆIMA.***

***KODEKS PONAŠANJA UČENIKA***

***PRIPREMILI SU ZA VAS***

***UČENICI DRAMSKE SEKCIJE***